b'\n_START_ARTICLE_\nBilly Talent (albumi)\n_START_SECTION_\nLevyn saavutukset ja tarinat\n_START_PARAGRAPH_\nBilly Talent- levy sai varteenotettavaa radiosoittoa. Silt\xc3\xa4 julkaistiin singlein\xc3\xa4 "Try Honesty", "The Ex" (entinen nimi "My Life For Her"), "River Below" ja "Nothing To Lose". Billy Talent sai kaksi Juno-musiikkipalkintoa (Vuoden albumi ja Vuoden yhtye) ja MuchMusic Video Award -ehdokkuuksia ja palkintoja. Billy Talent on my\xc3\xb6hemmin myynyt Kanadassa triplaplatinaa eli yli 300 000 kappaletta._NEWLINE_Billy Talent -albumilla olevan kappaleen "This Is How It Goes" sanottiin kertovan Benin yst\xc3\xa4v\xc3\xa4st\xc3\xa4, jolla oli MS-tauti, keskushermoston sairaus. 17. maaliskuuta 2006 Aaron Solowoniuk paljasti kirjeess\xc3\xa4\xc3\xa4n faneille ett\xc3\xa4 h\xc3\xa4n oli yst\xc3\xa4v\xc3\xa4, josta kappale kertoi. Tauti, joka aiheuttaa esimerkiksi raajojen turtumista, halvaantumista tai n\xc3\xa4\xc3\xb6n menetyksen, havaittiin Aaronilla vuonna 1999. H\xc3\xa4nelle m\xc3\xa4\xc3\xa4r\xc3\xa4ttiin l\xc3\xa4\xc3\xa4kett\xc3\xa4, jota h\xc3\xa4n joutuu pist\xc3\xa4m\xc3\xa4\xc3\xa4n itseens\xc3\xa4 kolmesti viikossa, ehk\xc3\xa4 koko loppuel\xc3\xa4m\xc3\xa4ns\xc3\xa4. Vaikka sairauden kohtaaminen oli Aaronille vaikeaa, l\xc3\xa4\xc3\xa4k\xc3\xa4rik\xc3\xa4yntien ja kiertue-el\xc3\xa4m\xc3\xa4n yhteensovittamisesta tuli h\xc3\xa4nelle normaalia. L\xc3\xa4\xc3\xa4kitys mahdollisti b\xc3\xa4ndin rumpalina jatkamisen, ja h\xc3\xa4n sanoi, ett\xc3\xa4 "t\xc3\xa4m\xc3\xa4 ei muuta mit\xc3\xa4\xc3\xa4n b\xc3\xa4ndiss\xc3\xa4 tai minussa itsess\xc3\xa4ni."_NEWLINE_Levyn suosio Euroopassa, ja erityisesti Saksassa, oli huima. Levy\xc3\xa4 myytiin Saksassa ensimm\xc3\xa4isell\xc3\xa4 viikolla yli 100 000 kappaletta.'